Palui
Si Palui : Minyak Lamak
Wayah masih bujang wan balum baisian gawian, Palui paling katuju bamalam di rumah mamarinanya di Banjar
Editor: Syaiful Akhyar
BANJARMASINPOST.CO.ID - Wayah masih bujang wan balum baisian gawian, Palui paling katuju bamalam di rumah mamarinanya di Banjar.
Palui tamasuk kamanakan nang paling disanangi ulih mamarinanya itu karna rajin dan nyaman disuruh.
“Kanapa maka ikam katuju bamalam dan badiam di rumah mamarina ikam Lui?” ujar Garbus.
“Aku katuju wan mamarina ini karna sidin kada panyarikan dan panyayangan,” sahut Palui.
“Kukira ada alasan lainnya,” ujar Garbus.
“Kukira alasan lainnya karna paninian wan mamarinanya itu panyayangan maka sidin rancak mambari duit,” ujar Tulamak.
“Hi’ih bujur haja sidin rancak mambari duit tapi aku harus hakun disuruh napa haja makanya disayangi sidin,” sahut Palui.
“Kukira pasti ada alasan lainnya,” ujar Garbus.
“Napa alasannya Bus?” ujar Tulamak.
min_Latn min_Latn bjn_Latn min_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn ind_Latn bjn_Latn